تورکیه و روسیا عسگرلری‌نین قورودا کئچیردیک‌لری 8-جی کئشیک خیدمتی باشا چاتیب.
میللی مودافعه ناظیرلیگی‌نین آچیقلاماسیندا فراتین دوغوسوندا عین العرب بؤلگه‌سینده تورکیه و روسیا حربچی‌لری‌نین هر بیری‌نین 4 ماشینی و پیلوت‌سوز اوچوش آپارات‌لاری ایله ایشتیراک ائتدیگی 8-جی کئشیک خیدمتی‌نین حیاتا کئچیریلدیگی بیلدیریلیب.
آچیقلامادا "تورکیه و روسیا حربچی‌لری 10 کیلومتر درینلیکده و 34 کیلومتر اوزونلوق‌داکی گذرگاهدا کئشیک خیدمتینی تاماملادی" دئییلیب.
